CELEX: C2005/193/18
Language: fi
Date: 2005-08-06 00:00:00
Title: Asia C-217/05: Tribunal Supremon 3.3.2005 tekemällään päätöksellä esittämä ennakkoratkaisupyyntö asiassa Confederación Española de Empresarios de Estaciones de Servicio vastaan Compañía Española de Petróleos, S.A.

6.8.2005   
            
            
               FI
            
            
               Euroopan unionin virallinen lehti
            
            
               C 193/10
            
         Tribunal Supremon 3.3.2005 tekemällään päätöksellä esittämä ennakkoratkaisupyyntö asiassa Confederación Española de Empresarios de Estaciones de Servicio vastaan Compañía Española de Petróleos, S.A.
   (Asia C-217/05)
   (2005/C 193/18)
   Oikeudenkäyntikieli: espanja
   Tribunal Supremo on pyytänyt 3.3.2005 tekemällään päätöksellä, joka on saapunut Euroopan yhteisöjen tuomioistuimeen 17.5.2005, yhteisöjen tuomioistuimelta ennakkoratkaisua asiassa Confederación Española de Empresarios de Estaciones de Servicio vastaan Compañía Española de Petróleos, S.A. seuraaviin kysymyksiin:
   Onko perustamissopimuksen 85 artiklan (josta on tullut EY 81 artikla) 3 kohdan soveltamisesta yksinostosopimusten ryhmiin 22 päivänä kesäkuuta 1983 annetun komission asetuksen (ETY) 1984/83 (1) 10–13 artiklaa tulkittava siten, että niiden soveltamisalaan kuuluvat yksinoikeuden sisältävät moottori- ja lämmityspolttoaineiden jälleenmyyntisopimukset, joita kutsutaan nimellisesti komissio- tai edustussopimuksiksi ja joissa on seuraavat piirteet?
   
               A)
            
            
               Huoltoaseman omistaja sitoutuu myymään yksinomaan moottori- ja lämmityspolttoaineiden toimittajan tuotteita tämän vahvistamin vähittäismyyntihinnoin, myyntiehdoin ja -tavoin sekä toimintatavoin.
            
         
               B)
            
            
               Huoltoaseman omistaja vastaa tuotteisiin liittyvästä riskistä siitä hetkestä lähtien, jolloin hän vastaanottaa ne toimittajalta huoltoaseman varastosäiliöihin.
            
         
               C)
            
            
               Vastaanotettuaan tuotteet huoltoaseman omistajalla on velvollisuus säilyttää ne olosuhteissa, jotka ovat tarpeen tuotteiden häviämisen tai vahingoittumisen estämiseksi, ja hän vastaa tarvittaessa sekä toimittajalle että kolmansille tuotteiden häviämisestä, vahingoittumisesta tai sekoittumisesta sekä tästä mahdollisesti aiheutuvista vahingoista.
            
         
               D)
            
            
               Huoltoaseman omistajan on maksettava toimittajalle vastaanotettujen moottori- ja lämmityspolttoaineiden hinta yhdeksän (9) päivän kuluessa siitä, kun ne on toimitettu huoltoasemalle.
            
         
      (1)  EYVL L 173, 30.6.1983, s. 5. Suomenk. erityispainos, alue 17, nide 1, s. 52.